paragraph_text: Za razliku od seniorske reprezentacije, mladi omanski U-17 reprezentativci su na azijskom U-17 prvenstvu održanom 1994. osvojili treće mjesto. Također, reprezentativci su isto natjecanje osvojili 1996. i 2000. godine. Momčad se kvalificirala i na Svjetsko U-17 prvenstvo u Ekvadoru 1995. godine na kojem je osvojila 4. mjesto te na Svjetsko U-17 prvenstvo u Egiptu 1997. Tamo je momčad ispala u četvrtfinalu. Mlada reprezentacija je sudjelovala i na svjetskom prvenstvu koje je 2001. igrano na otočju Trinidad i Tobago. Olimpijska reprezentacija Omana je 2010. osvojila nogometni turnir Al-Massif.